Bel geyimlərinin hazırlanması

Modelin tələbinə əsasən baxya tikişi salınır (Şəkil 3.59).

Şəkil 3.59. Şalvarın bel yerinə kəmərin üstündən baxya tikişinin tikilməsi

Yekun ütüləmə əməliyyatı yerinə yetirilir. Bağlama üçün kəmərə düymə, yaxud qarmaq tikmək mümkündür. Şalvar hazırdır (Şəkil3.60).

Şəkil 3.60. Hazır şalvar

► Şalvarda müşahdə edilən qüsurlar, onların düzəldilmə qaydası

Əgər şalvarı geyindikdə sarğı büküyü sahəsində qırışıq, sınma əlamətləri varsa (Şəkil 3.61), deməli, omba və addım sahəsində arxa hissə ensizdir (dardır). Bu qüsuru düzəltmək üçün ehtiyat saxlanmış parçanın hesabına enlətmək lazımdır. Əgər bu, kömək etməzsə, arxa hissənin addım kəsiyinə (sağrı səviyyəsində) calaq tikmək lazımdır.