Bel geyimlərinin hazırlanması

#### 1.5. Ətəklərin tikilməsi üçün lazım olan avadanlıqları sadalayır.

► Tikiş maşınlarının əsas işçi hissələri

Sənaye tikiş maşını (Şəkil 1.40) sənaye stolu və fərdi elektrik ötürücüsündən, qol (2), qolun başlığı (1), dayaq (4) və platformadan (5), maşın qolunun (2) sol ön tərəfi (1) isə elektrik mühərrikindən, fırlanan nazimçarxdan (3) ibarətdir. Qolun dayağından iynənin hərəkət xəttinə qədər olan məsafəyə (a) işin çıxış yeri deyilir. Bu məsafə məmulat qabariti və iynədən sağa maşının platformasına yerləşə bilməsi üçün müəyyənləşdirilir (Şəkil 1.36).

Şəkil 1.36. Tikiş maşınının xarici görünüşü

Məkikli və ya zəncirvari toxunmanı icra etmək üçün hər bir tikiş maşınında özünəməxsus bir sıra əsas işçi orqanlar mövcuddur:

- İynə - materialı deşir, üst sapı özü ilə aparır, yuxarı qalxanda sapın elastikliyi və parçaya sürtünməsi nəticəsində iynə gözünün yanında ilmə əmələ gəlir;
- Sap dartan ling - zəncirvari tikişli maşında sap ötürən iynəyə sap verir, məkikdə (ilmələyici) tikişin sapını və bobindən sapı dartır;
- Məkik və ya zəncirvari tikişli maşında məkiyin və ilmələyicinin ucu iynədə əmələ gələn ilgəyə ilişib onu aparır və genişləndirir, makara ətrafında dolanır və ya zəncirvari toxunmada ilmələyicinin ucundan çıxıb əvvəlki ilgəyinin içindən keçir və beləliklə, proses təkrar olunur, baxya sırası alınır;
- Parça aparan mexanizm (tamasa) - parçanı bir tikiş addımı qədər (irəli və ya geri) aparmaq üçündür.

► Tikişlərin növləri

Tikişlər yerinə yetirilməsinə görə aşağıdakı növlərdə olur (Cədvəl 1.1).

- Əl tikişləri
- Məkikli maşın tikişi
- Zəncirvari tikiş