Bel geyimlərinin hazırlanması
olan qasma düzəldilir, zəncirbənd tesması həmin qasmaya qoyulur və qasma qatından 1-2 mm enində, kəmər kəsiyindən başlayaraq aşağıdakı çərtiyə kimi baxyalanır. Zəncirbəndin kəmər kəsiyindəki ucu, qabaq hissənin astarı kəmər kəsiyində 5 mm enində universal maşınla bəndlənir. Yaxud düymə yerinin içəri kəsiyinə çevrilən tikişlə astar calanır. Bu halda kəmərin ucu da həmin astarla çevrilən tikişlə işlənilir. Astar üz tərəfə çevrilir. Bu qayda ilə sol tərəf də işlənir və ya sol tərəfdə qulfikin içəri kəsiyi haşiyələnir (Şəkil 3.13, tikiş - 4).Sonra kəmər calanır. Düymələnmə yerinə metal qarmaq və ilgək sıxılaraq bərkidilir. Düymə yeri və qulfik kəmərlə birlikdə haşiyələnir (tikiş - 3,4).Qabaq hissənin sol tərəfi (qulfiki əvəz edən yer) elə qatlanır ki, zəncirbəndin dişli tərəfi ilə qatın arasında 15 mm məsafə qalsın, sonra baxyalanır (tikiş - 5).Bu həm də bəndləmə tikişi olur.

İlgək yeri və düymə yeri ayrı biçilmiş düymələnmə yerində zəncirbənd lenti bu ardıcıllıqla (Şəkil 3.14) işlənilir: rulondan (və ya hazır zəncirbənd) yönəldici vasitəsi ilə gələn zəncirbənd qulfikin üz tərəfinə üzü aşağı baxyalanır (Şəkil 3.14, a), zəncirbəndin o biri tağı düymə yerinin içəri kəsiyinə üzü yuxarı universal maşınla baxyalanır (Şəkil 3.14, b, tikiş - 1). Sonra zəncirbənd açılır (aralanır), düymə yeri astarının içəri kəsiyi parça olmayan ara materialı ilə birlikdə haşiyələnir (Şəkil 3.14, tikiş - 2). Düymə yeri xarici kəsiyi astarla çevrilən tikişlə işlənilir (tikiş - 3). Sonra çevrilərək tikiş səliqəyə salınır, düymə yerindən 1-2 mm enində kant əldə etməklə baxyalanır (tikiş - 4).

Şəkil 3.14. Ayrı biçilmiş ilgək və düymə yerinin zəncirbəndlə işlənilməsi | Şəkil 3.15. Ayrı biçilmiş ilgək və düymə yerinin zəncirbəndlə yığılması

Düymələnmə yerində hissələr aşağıdakı ardıcıllıqla birləşdirilir: şalvarın sol qabaq hissəsinə tərtibatın köməyi ilə ilgək yeri zəncirbəndin tesması ilə birlikdə 2 mm enində eyni vaxtda calanır (Şəkil 3.15 tikiş - 1). Tesma eyni zamanda calandığı üçün ilgək yerinin calanma tikişinin sonradan baxyalanmasına ehtiyac qalmır. İlgək yerinin qalınlığını azaltmaq üçün onun calanma tikişi ütülənib açılır və ütülənərək yatızdırılır. İlgək yerinin üzərindən vurulan bəzək baxyası kəməri kəmər yerinə birləşdirildikdən sonra icra edilir (Şəkil 3.15, tikiş - 2).