Bel geyimlərinin hazırlanması

#### "Bel geyimlərinin hazırlanması" modulunun spesifikasiyası

Modulun adı: Bel geyimlərinin hazırlanması
Modulun ümumi məqsədi: Bu modulu tamamladıqdan sonra tələbə müxtəlif modeldə bel geyimlərin hazırlanması ardıcıllığını biləcək, onları tikməyi bacaracaqdır.
Təlim nəticəsi 1: Düz bədənə yatımlı ətəkləri biçməyi bilir və texnoloji ardıcıllıqla tikməyi bacarır.
Qiymətləndirmə meyarları
1. Bel geyimlərini tikən zaman təhlükəsizlik texnikası qaydalarına riayət edir.
2. Ətəklərin çeşidlərini təsnif edir.
3. Bədənə yatımlı ətəklərin biçimə hazırlıq işlərini sadalayır.
4. Bədənə yatımlı ətəklərin hazırlanması üçün əsas və köməkçi materialları seçir.
5. Ətəklərin tikilməsi üçün lazım olan avadanlıqları sadalayır.
6. Texnoloji ardıcıllığa uyğun bədənə yatımlı ətəklərin tikilməsini nümayiş etdirir.
Təlim nəticəsi 2: Müxtəlif fasonlarda ətəklərin təyinatını bilir və onları tikməyi bacarır.
Qiymətləndirmə meyarları
1. Müxtəlif formada ətəklərin çeşidlərini təsnif edir.
2. Yarımdairəvi ətəklərin tikilmə texnologiyasını müəyyən edir.
3. Dairəvi ətəyin hazırlanmasını izah edir.
4. Altı və səkkiz (tikişli) qode effektli ətəyin hazırlanmasını nümayiş etdirir.
Təlim nəticəsi 3: Şalvarın tikilməsi ardıcıllığını bilir və onu tikməyi bacarır.
Qiymətləndirmə meyarları
1. Bədən tipinə uyğun şalvar modellərini seçir.
2. Şalvarın əsas hissələrinin işlənilməsini təsnif edir.
3. Şalvarın miyançasının zəncirbəndlə və kəmər yerinin işlənilməsini nümayiş etdirir.
4. Şalvarı texnoloji ardıcıllıqla hazırlayır.